

**ประกาศองค์การบริหารส่วนตำบลแวงน้อย**

**เรื่อง การชำระภาษีและค่าธรรมเนียมประเภทต่าง ๆ**

**สำหรับผู้ประกอบการในเขตองค์การบริหารส่วนตำบลแวงน้อย ประจำปี พ.ศ. ๒๕๕๙**

**------------------------------------**

ด้วยใกล้ถึงเวลาการยื่นแบบชำระภาษีและค่าธรรมเนียมใบอนุญาตประเภทต่างๆ สำหรับผู้ประกอบการในเขตองค์การบริหารส่วนตำบลแวงน้อย ประจำปี พ.ศ. ๒๕๕๙

**องค์การบริหารส่วนตำบลแวงน้อย จึงขอประกาศให้ผู้มีหน้าที่ชำระภาษีฯทราบดังนี้**

**๑.ภาษีบำรุงท้องที่** ชำระภาษีได้ตั้งแต่ **วันที่ ๔ มกราคม ถึงวันที่ ๓๐ เมษายน ๒๕๕๙**

**๒. ภาษีโรงเรือนและที่ดิน** ให้ยื่นแบบแจ้งรายการ (ภ.ร.ด.๒) เพื่อชำระภาษีโรงเรือนและที่ดิน ได้ตั้งแต่ **วันที่ ๔ มกราคม ถึงวันที่ ๒๙ กุมภาพันธ์ ๒๕๕๙**

**๓. ภาษีป้าย** ให้ยื่นแบบแสดงรายการภาษีป้าย (ภ.ป.๑) และชำระภาษีป้าย ได้ตั้งแต่ **วันที่ ๔ มกราคม ถึงวันที่ ๓๑ มีนาคม ๒๕๕๙**

**๔. ค่าธรรมเนียมใบอนุญาตประกอบกิจการค้าซึ่งเป็นที่น่ารังเกียจ และหรือเป็นอันตรายต่อสุขภาพ ค่าธรรมเนียมใบอนุญาตสะสมอาหารจำหน่ายอาหาร การประกอบกิจการให้บุคคลใช้สถานที่แต่งผม โดยให้ผู้ประกอบการค้าต่าง ๆ ดังที่กล่าวมาแล้วข้างต้น ไปติดต่อชำระภาษีและค่าธรรมเนียมประเภทต่าง ๆ ได้ ณ ที่ทำการองค์การบริหารส่วนตำบลแวงน้อย**

**๔.๑ กรณีรายใหม่** ให้ยื่นคำร้องขออนุญาต **ก่อนประกอบการ**

**๔.๒ กรณีรายเก่า** ให้ยื่นคำร้องขอต่อใบอนุญาต **ก่อนใบอนุญาตหมดอายุ**

ทั้งนี้ การยื่นแบบหรือคำร้องชำระภาษีและค่าธรรมเนียมใบอนุญาต ๆ นั้น สามารถดำเนินการได้ ณ ที่ทำการองค์การบริหารส่วนตำบลแวงน้อย หากมีข้อสงสัยประการใดกรุณาติดต่อหรือสอบถามรายละเอียดได้ที่ **งานพัฒนาและจัดเก็บรายได้ กองคลัง องค์การบริหารส่วนตำบลแวงน้อย อำเภอแวงน้อย จังหวัดขอนแก่น โทรศัพท์ ๐๔๓-๔๙๙๕๓๓ ต่อ ๑๐๒**

จึงประกาศให้ทราบโดยทั่วกัน

ประกาศ ณ วันที่ ๑๒ เดือนตุลาคม พ.ศ. ๒๕๕๘

หนูกาลน์ นิบุญทำ

(นายหนูกาลน์ นิบุญทำ)

นายกองค์การบริหารส่วนตำบลแวงน้อย